OpenLLM-France/wikimedia huggingface dataset:
# Font de Neptú (Reus)

La Font de Neptú és una obra del municipi de Reus (Baix Camp) inclosa en l'Inventari del Patrimoni Arquitectònic de Catalunya.

## Descripció

Font ubicada al centre de la plaça del Víctor, entre els carres Alt de Sant Josep i de Santa Helena i dona també al carrer Ample. Està totalment feta de pedra. Actualment, però, ha perdut la seva funció, ja que no conserva els brolladors.
El conjunt arrenca de dos graons sobre els quals es troba un doble basament on figura l'escut pontifical de Reus aguantat per dos àngels i una inscripció amb la data de 1788. Tot seguit hi ha una columna de tipus salomònic molt més gruixuda a la zona de la base que al capitell. A manera de remat trobem la peanya de l'estàtua que corona el conjunt. Es tracta de la figura nua del déu Neptú. Està en un lleuger contrapposto, recolzant-se en un trident alt fins a les seves espatlles. La deïtat porta una corona i un perizono, tela que, si bé no és exactament el mateix, ens recorda els panys de puresa de Crist. Aquesta talla és força estàtica, potser un pèl arcaïtzant. L'escultura és potser, l'element més malmès de tot el monument.

## Història

La ciutat de Reus, com moltes de les ciutats catalanes, al s. XVIII es dediquen a millorar la seva urbanització. En aquest procés la ciutat incorporà algunes fonts monumentals al seu mobiliari urbà. De fet està documentat que el 1867, època que l'alcalde era Víctor Josep Roselló, es reformà i reubicà a la plaça del Víctor una font que des del 1789 havia estat a la plaça del Rei. A la font se la coneixia com la Font del Rei, per haver estat en aquella plaça i per la mena de corona que porta Neptú, i encara se li dona aquest nom.

## Referències

* 1 2 3 «Font de Neptú». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 609. ISBN 8486387655.
# Malatesta Montefeltro de Pietrarubbia

Malatesta Montefeltro de Pietrarubbia va ser fill de Tadeu II Montefeltro, al que va succeir el 1282 com a comte sobirà de Pietrarubbia associat a son germà Corrado Montefeltro de Pietrarubbia. Va fugir del comtat el 1298 al revoltar-se el poble.
Es va casar el 1324 amb Simona Malatesta, filla de Malatesta I de Verucchio, senyor de Rímini.
# Sapo

Sapo (sovint escrit SAPO) és un grup musical que fusiona funk, metal i rock contundent amb lletres divertides i infantils. Van guanyar el primer concurs de maquetes Sona9. Segons la revista Enderrock, el seu disc Vatua (Música Global, 2002) forma part dels 100 millors discos del rock i la cançó en català. Són també millor grup revelació dels premis Enderrock 2003.
Jordi Busquets Rovira (Puig-reig, 1972) és un guitarrista, compositor i productor català. Va ser un dels fundadors del grup de rock Sapo i és col·laborador habitual de Quimi Portet i Albert Pla.

## Membres

Els membres del grup Sapo:
* Gabi Díaz
* Jordi Busquets
* Xevi Camp
* Lluís Riera

## Referències

* ↑ «Del 2001 al 2011». Sona9, 05-04-2011 [Consulta: 21 març 2017].
* ↑ «Final de pop-rock del Sona9 (14-9-2001)». YouTube, 15-06-2011 [Consulta: 21 març 2017].
* ↑ «Els 100 millors discos del Rock i la cançó en català». Enderrock, n. 100, 01-02-2004, pàg. 40 [Consulta: 27 febrer 2016].
* ↑ «Sapo, millor grup revelació i millor videoclip dels premis Enderrock 2003». CCMA, 09-11-2006 [Consulta: 27 febrer 2016].
* ↑ «J. Busquets (SAPO): "El Sona9 dona visibilitat"». Popap - Catalunya Ràdio, 04-10-2016 [Consulta: 5 agost 2017].
* ↑ Quimi Portet. «Quimi Portet entrevista Jordi Busquets». Diari Ara - Suplement Play. [Consulta: 3 agost 2017].
* ↑ «´Sembla que no puguis existir si no t´apuntes al nou pop català´». Regió 7. [Consulta: 3 agost 2017].
* ↑ «Sapo». Zona Zero. [Consulta: 5 agost 2017].
Viccionari
# Bádice

Bádice és un poble i municipi d'Eslovàquia que es troba a la regió de Nitra, al sud-oest del país. El 2021 tenia 392 habitants.
Es troba documentat des del 1.233. El 1960 es va fusionar amb els pobles de Mechenice i Sokolníky, per crear un municipi anomenat Podhorany. El 2002, després d'un referèndum d'independència, aconseguí la segregació.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 6 agost 2022].
* ↑ «História – Obec Bádice» (en eslovac). Arxivat de l'original el 2022-07-06. [Consulta: 6 agost 2022].
# Ral·li de Sardenya

* No s'ha de confondre amb Ral·li de Sardenya (ral·li raid).
El Ral·li de Sardenya (oficialment en italià: Rally d'Italia Sardegna) és un ral·li que es disputa des del 2004 a l'illa de Sardenya. Es disputa sobre grava, en camins estrets i irregulars, a les muntanyes que envolten la ciutat de l'Alguer.
L'esdeveniment va substituir el Ral·li de Sanremo com a prova italiana del Campionat Mundial de Ral·lis. La primera edició es va celebrar a l'octubre del 2004, al mateix temps que es corria habitualment el Ral·li de Sanremo, i a partir del 2005 es va començar a disputar al maig o juny. L'edició de l'any 2010 no va formar part del Mundial d'aquell any, però si del IRC.
Els pilots amb més victòries són els francesos Sébastien Loeb i Sébastien Ogier, amb quatre victòries cadascú, seguits del belga Thierry Neuville i l'estonià Ott Tänak, amb tres victòries cadascú.

## Guanyadors

    A 3 de juny de 2024
| Any | Edició | Pilot | Copilot | Cotxe | Camp. |
| 2004 | 1º Supermag Rally d'Italia Sardinia | Petter Solberg | Phil Mills | Subaru Impreza WRC | WRC |
| 2005 | 2º Supermag Rally d'Italia Sardinia | Sébastien Loeb | Daniel Elena | Citroën Xsara WRC | WRC |
| 2006 | 3º Rally d'Italia Sardinia | Sébastien Loeb | Daniel Elena | Citroën Xsara WRC | WRC |
| 2007 | 4º Rally d'Italia Sardinia | Marcus Grönholm | Timo Rautiainen | Ford Focus WRC | WRC |
| 2008 | 5º Rally d'Italia Sardinia | Sébastien Loeb | Daniel Elena | Citroën C4 WRC | WRC |
| 2009 | 6º Rally d'Italia Sardinia | Jari-Matti Latvala | Miikka Anttila | Ford Focus WRC | WRC |
| 2010 | 7º Rally d'Italia Sardinia | Juho Hänninen | Mikko Markkula | Škoda Fabia S2000 | IRC |
| 2011 | 8º Rally d'Italia Sardinia | Sebastien Loeb | Daniel Elena | Citroën DS3 WRC | WRC |
| 2012 | 9º Rally d'Italia Sardinia | Mikko Hirvonen | Jarmo Lehtinen | Citroën DS3 WRC | WRC |
| 2013 | 10º Rally d'Italia Sardinia | Sébastien Ogier | Julien Ingrassia | Volkswagen Polo R WRC | WRC |
| 2014 | 11º Rally d'Italia Sardinia | Sébastien Ogier | Julien Ingrassia | Volkswagen Polo R WRC | WRC |
| 2015 | 12º Rally d'Italia Sardinia | Sébastien Ogier | Julien Ingrassia | Volkswagen Polo R WRC | WRC |
| 2016 | 13º Rally d'Italia Sardinia | Thierry Neuville | Nicolas Gilsoul | Hyundai i20 WRC | WRC |
| 2017 | 14º Rally d'Italia Sardinia | Ott Tänak | Martin Järveoja | Ford Fiesta WRC | WRC |
| 2018 | 15º Rally d'Italia Sardinia | Thierry Neuville | Nicolas Gilsoul | Hyundai i20 Coupe WRC | WRC |
| 2019 | 16º Rally d'Italia Sardinia | Dani Sordo | Carlos Del Barrio | Hyundai i20 Coupe WRC | WRC |
| 2020 | 17º Rally d'Italia Sardinia | Dani Sordo | Carlos Del Barrio | Hyundai i20 Coupe WRC | WRC |
| 2021 | 18º Rally d'Italia Sardinia | Sébastien Ogier | Julien Ingrassia | Toyota Yaris WRC | WRC |
| 2022 | 19º Rally d'Italia Sardinia | Ott Tänak | Martin Järveoja | Hyundai i20 N WRC Rally1 | WRC |
| 2023 | 19º Rally d'Italia Sardinia | Thierry Neuville | Martijn Wydaeghe | Hyundai i20 N Rally1 | WRC |
| 2024 | 20º Rally d'Italia Sardinia | Ott Tänak | Martin Järveoja | Hyundai i20 N Rally1 | WRC |

## Enllaços externs

* Lloc web oficial del Ral·li de Sardenya
# Tiranet gris-i-blanc

El tiranet gris-i-blanc (Pseudelaenia leucospodia) és un ocell de la família dels tirànids (Tyrannidae) i única espècie del gènere Pseudelaenia.

## Hàbitat i distribució

Habita zones àrides de matoll de les terres baixes del Pacífic del sud-oest de l'Equador, incloent les illes de La Plata i Puná, i nord-oest del Perú.

## Referències

* ↑ «Tiranet gris-i-blanc». Cercaterm. TERMCAT, Centre de Terminologia. Rev. 15-1-2021 (català)
# Llista de comtes de Besalú

El que segueix és la llista cronològica dels comtes regnants al comtat de Besalú, des de la seva creació el 785 fins a la seva integració definitiva al comtat de Barcelona el 1111. Les terres que formaven el comtat de Besalú esdevingueren, després de la conquesta franca al final del segle viii, una dependència del comtat de Girona. El seu territori no adquirí plena autonomia fins que es produí la reordenació territorial portada a terme per Guifré el Pelós al final del segle ix i es convertí en un comtat independent i separat de la influència Gironina, encomanant el govern al seu germà Radulf I de Besalú, a qui nomenà comte de Besalú.

## Comtes de Besalú nomenats pels reis Francs, vinculat al comtat de Girona

* 785- vers 811: Rostany, comte de Girona
* entre vers 811 i 817: Odiló, comte de Girona
* entre vers 817-821: Berà, comte de Barcelona i comte de Girona
* 820-826: Rampó, comte de Barcelona i comte de Girona
* 826-832: Gaucelm, comte d'Empúries i Rosselló
* 832-835: Berenguer de Tolosa, comte de Barcelona i comte de Girona
* 835-844: Bernat de Septimània, comte de Barcelona etc
* 844-848: Sunifred I, comte de Barcelona, comte de Girona i comte d'Urgell
* 848-850: Guillem de Tolosa, comte de Barcelona, Girona etc.
* 850-862: Guifré el Pelós, comte de Barcelona i comte de Girona
* 862-878: Delà, comte d'Empúries
* 878: Guifré el Pilós, comte de Barcelona i Girona.

## Comtes de Besalú del Casal de Barcelona, vinculat al comtat de Cerdanya

* 878-920: Radulf I de Besalú, germà de Guifré el Pilós, comte de Barcelona
* 920-927: Miró I, comte de Cerdanya, nebot de l'anterior
* 927-957: Guifré II de Besalú, fill de l'anterior
* 957-966: Sunifred II, comte de Cerdanya, germà de l'anterior
* 966-984: Miró II de Besalú, comte de Cerdanya, germà de l'anterior
* 984-988: Oliba Cabreta, comte de Cerdanya, germà de l'anterior

## Comtes de Besalú del Casal de Barcelona, independent

* 988-1020: Bernat I de Besalú, fill de l'anterior
* 1020-1052: Guillem I de Besalú, fill de l'anterior
* 1052-1066: Guillem II de Besalú, fill de l'anterior
* 1066-1097: Bernat II de Besalú, germà de l'anterior
* 1097-1111: Bernat III de Besalú, fill de Guillem II de Besalú
    comtat a Ramon Berenguer III, sogre de Bernat III, integració al comtat de Barcelona

## Vegeu també

* Comtat de Besalú
* Comtats catalans
# Corioretinitis

La corioretinitis és la inflamació de la coroide (capa vascular pigmentada i prima de l'ull) i de la retina de l'ull. És una forma d'uveïtis posterior. Si només s'inflama la coroide i no la retina, el trastorn s'anomena coroïditis. L'objectiu de l'oftalmòleg en el tractament d'aquest trastorn que potencialment pot dur a la ceguesa és eliminar la inflamació, minimitzant el risc potencial de la teràpia per al pacient.

## Clínica

Els símptomes poden incloure la presència de taques negres flotants, la visió borrosa, el dolor o envermelliment a l'ull, sensibilitat a la llum o llagrimeig excessiu.

## Causes

La coriorretinitis sol ser causada per la toxoplasmosi i infeccions per citomegalovirus (sobretot vist en immunodeficients en persones amb sida o en tractament amb fàrmacs immunosupressors). La toxoplasmosi congènita (que és produïda per transmissió transplacentària) també pot conduir a seqüeles com ara corioretinitis amb hidrocefàlia i calcificacions cerebrals. Altres possibles causes de corioretinitis són la sífilis, la sarcoïdosi, la tuberculosi i l'oncocercosi.

## Tractament

Es tracta amb una combinació de glucocorticoides i antibiòtics específics. Si hi ha una causa subjacent com la sida, caldrà també fer-ne el tractament.

## Referències

* ↑ «Choroiditis (definition)». WebMD. [Consulta: 11 juliol 2012].
* ↑ Berman, Eric L. «Choroiretinitis.». NYU Langone Medical Center. [Consulta: 11 juliol 2012].
* ↑ Harrison's Principles of Internal Medicine. 16a ed.. Nova York: McGraw-Hill, 2005, p. 959, 1038. ISBN 0-07-140235-7.
# Enfinestrament

En el Broadcast, el windowing o enfinestrament consisteix a explotar les diferents finestres de transmissió disponible per a un contingut en un ordre que crearà la màxima integritat al suport de copyright.
Per exemple: En una pel·lícula feta per a la distribució nacional, la seva explotació es ven a un preu per canals de pagament per visió (PPV) existents, llavors s'allibera per al lloguer. Un cop alliberada per a la compra en DVD, és alliberada per a la TV per satèl·lit com a part d'una oferta d'oci. Llavors els drets es venen a les cadenes de televisió de free-to-air i així successivament.
Totes aquestes etapes es poden tirar enrere o intercanviar-se depenent de restriccions legals o pors de violació de copyright. L'elecció per saltar-se o per canviar l'ordre es decideix pel potencial d'un contingut a l'hora de ser venut eficaçment en un mitjà.
Per exemple, si una pel·lícula és alliberada per als cinemes, als estudis se'ls planteja la necessitat de decidir si invertir-ne més en el màrqueting de la pel·lícula i prendre un risc i llançar immediatament el DVD.

## Networking

Quan es parla de l'enfinistrament dins del Networking, hom es refereix a la quantitat de segments de dades mesurades en bytes que pot transmetre una màquina a la xarxa sense rebre un acusament de recepció. Després que un amfitrió transmeti el nombre dimensionat de finestra de bytes, l'amfitrió ha de rebre un acknowledgment en el que les dades s'han rebut abans que pugui enviar qualsevol altra dada. Per exemple, si la mida de finestra és 1, cada byte s'ha d'admetre abans que els propers bytes són enviats.
# Serrat de Baer

El Serrat de Baer és un serrat al terme municipal de Baix Pallars, a la comarca del Pallars Sobirà, dins de l'antic terme de Peramea. És a la zona central d'aquell antic terme, al nord de la vila de Peramea, a l'esquerra del Riu d'Ancs i a la dreta de la Llau del Llop. En el seu punt més alt, a 1.171,1 metres d'altitud, hi ha la Roca de Sant Pere Vell.
# Bálint Balassi

Bálint Balassi (20 d'octubre de 1554, Zvolen - 30 de maig de 1594, Esztergom) fou un poeta d'Hongria que va escriure principalment en hongarès, però també en turc i eslovac. Se'l considera el fundador de la poesia lírica hongaresa moderna.

## Biografia

La primera obra de Balassi fou una traducció de l'obra de Michael Bock Wurlzgertlein für die krancken Seelen (publicada a Cracòvia), destinada a reconfortar el seu pare, exiliat a Polònia. Durant el procés de rehabilitació del seu pare, Balassi l'acompanyà a la cort, on el 1572 també va prendre part en una dieta a Pressburg (actual Bratislava), capital de l'Hongria reial. Després s'uní a l'exèrcit i lluità contra els turcs com a oficial a la fortalesa d'Eger, al nord-est d'Hongria. Allà s'enamorà d'Anna Losonczi, la filla d'un capità temesvár, que després va casar-se amb un altre home.
El 1574 Balassi va ser enviat al campament de Gáspár Bekes per assistir-lo en la seva lluita contra Esteve Bathory I, però les seves tropes foren interceptades i escampades durant el viatge, i Balassi va ser fet presoner. La seva captivitat va durar dos anys, durant els quals acompanyà Bathory quan fou coronat com a rei de Polònia. Balassi tornà a Hongria poc abans de la mort del seu pare, János Balassi.
El 1584 Balassi va casar-se amb la seva cosina, Krisztina Dobó, filla d'un comandant. Aquest matrimoni fou la causa de moltes de les seves desgràcies posteriors: els avariciosos parents de la seva dona gairebé l'arruïnaren amb processos legals, i quan el 1586 es convertí al catolicisme per escapar de les persecucions, varen acusar-lo d'haver-se fet musulmà, així com el seu fill. Aquesta època turbulenta de la seva vida va acabar el 1589 quan fou convidat a Polònia per servir en la imminent guerra amb Turquia. La guerra finalment no va declarar-se, i Balassi tornà a Hongria el 1591. Va unir-se de nou a l'exèrcit, i va morir de les ferides que va rebre al setge d'Esztergom.
# Ramon de Santmartí

Ramon de Santmartí fou un noble català que participà en la conquesta de Mallorca el 1229 juntament amb altres membres de la seva família (Pere de Santmartí, Ferrer de Santmartí i Guillem de Santmartí). Ramon era capità de l'exèrcit i va rebre en el repartiment de Mallorca dues cases a la ciutat de Mallorca i diversos rafals i alqueries en els districtes de Petra, Montuïri i les Muntanyes. Entre les alqueries del districte de Montuïri destaca la que donà origen a la ciutat de Llucmajor.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 15. Palma: Promomallorca, p. 397. ISBN 84-8661702-2.
# Tiranet imberbe meridional

El tiranet imberbe meridional (Camptostoma obsoletum) és un ocell de la família dels tirànids (Tyrannidae).

## Hàbitat i distribució

Habita garrigues, bosc i clars de les terres baixes fins als 2000 m, des del sud-oest de Costa Rica, Panamà, incloent Coiba, Cébaco i Pearl Colòmbia, Veneçuela, Trinitat i Guaiana, cap al sud, per l'oest dels Andes, fins al centre del Perú i, a través de l'est de l'Equador, est del Perú, Brasil i Bolívia fins Paraguai i nord de l'Argentina.

## Referències

* ↑ «Tiranet imberbe meridional». Cercaterm. TERMCAT, Centre de Terminologia. Rev. 20/06/2021(català)
# Lliura de Jersey

La lliura de Jersey (en anglès Jersey pound o, simplement, pound; en francès Livre de Jersey o, simplement, livre; en normand de Jersey louis d'Jèrri o, simplement, louis) és la unitat monetària de l'illa de Jersey. És emesa pel govern autònom insular, anomenat els Estats de Jersey (States of Jersey / États de Jersey / Êtats d'Jèrri). Malgrat tot, la lliura de Jersey no és, legalment parlant, una unitat monetària independent, sinó que de fet es tracta d'una emissió especial de lliures esterlines per a l'illa.
Com que no es tracta, doncs, d'una moneda independent, no té un codi ISO 4217 específic. Per tant, comparteix el codi estàndard internacional de les monedes britàniques, GBP, si bé s'acostuma a utilitzar també el codi no oficial JEP. L'abreviació més habitual de la lliura de Jersey és £. Se subdivideix en 100 penics.
La lliura esterlina va substituir la lliura tornesa com a unitat monetària oficial de Jersey el 1834, quan va passar del sistema monetari francès al britànic, a raó d'1 lliura tornesa i 4 sous per xíling (la vintena part d'una lliura esterlina). S'emeten monedes pròpies per a Jersey des del 1841, i bitllets des del 1963 (excepte una primera sèrie emesa durant l'ocupació alemanya durant la Segona Guerra Mundial). El 1971 se'n va dur a terme la decimalització, en paral·lel a la de la lliura esterlina (GBP).
La lliura de Jersey té el mateix valor que la lliura esterlina i hi és intercanviable a l'illa, tot i que no passa al revés, ja que la moneda de Jersey no s'accepta a la Gran Bretanya. A Jersey hi circulen, a part de les lliures pròpies i de les esterlines, també les de Guernsey.

## Monedes i bitllets

En circulen monedes d'1, 2, 5, 10, 20 i 50 penics i d'1 i 2 lliures, i bitllets d'1, 5, 10, 20 i 50 lliures. Com es pot comprovar, alguns valors es troben alhora representats en monedes i en bitllets.
L'anvers tant de les monedes com dels bitllets porta l'efígie de la reina Elisabet, mentre que el revers mostra paisatges i elements tradicionals de l'illa de Jersey.

## Taxes de canvi

* 1 EUR = 0,87 GBP; 1 GBP = 1,15 EUR (5 de novembre de 2023)
* 1 EUR = 0,68514 GBP; 1 GBP = 1,45956 EUR (2 de juny del 2006)
* 1 USD = 0,81 GBP; 1 GBP = 1,24 USD (5 de novembre de 2023)
* 1 USD = 0,53588 GBP; 1 GBP = 1,86608 USD (2 de juny del 2006)

## Referències

* ↑ Chaudhuri, Ranajoy Ray. Central Bank Independence, Regulations, and Monetary Policy (en anglès). Palgrave Macmillan US, 2018, p. 70. ISBN 9781137589125.
* ↑ Skingley, Philip. Coins of Scotland, Ireland and the Islands (en angles). Spink & Son Limited, Philip Skingley, p. 225. ISBN 9781912667383.

## Vegeu també

* Lliura
* Lliura esterlina

## Enllaços externs

* (anglès) Estats de Jersey
# Coris auricularis

Coris auricularis és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 40 cm de longitud total.

## Distribució geogràfica

Es troba a Austràlia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Miguel Martins Abrahão

Miguel Martins Abrahão (São Paulo, 25 de gener de 1961) és un escriptor, dramaturg i historiador brasiler. Miguel Abrahão és fill d'una família de classe mitjana-alta de São Paulo. Es graduà en història, pedagogia i comunicació social, havent exercit diverses activitats a les institucions educatives, a més de dedicar gran part del seu temps a la literatura. Va impartir classes d'història del Brasil per al curs de postgrau de periodisme de la Universitat Metodista de Piracicaba durant els anys 80. Nessa instituição de ensino foi, também, o responsável pela implantação do Núcleo de Teatro UNIMEP em 1979, tendo coordenado todas as atividades teatrais até 1981. En aquesta institució educativa també fou responsable de l'execució del Centre de Teatre UNIMEP el 1979 i coordinà tots els projectes teatrals fins al 1981.

## Obres
### Teatre

* As aventuras do Saci Pererê (Teatro infantil y juvenil, 1973)
* Pimpa, a Tartaruga (Teatro infantil y juvenil, 1973)
* O Dinheiro (Comédia em dois atos, 1976)
* Armadilha (drame policier, 1976)
* No Mundo Encantado da Carochinha (Teatro infantil y juvenil, 1976)
* O Descasamento (Comédia em dois atos, 1977)
* Pensão Maloca (Comédia em dois atos, 1977)
* A Casa (Comédia em dois atos, 1978)
* O Covil das Raposas (Comédia em dois atos, 1978)
* O Chifrudo (Comédia em dois atos, 1978)
* Pássaro da Manhã (dramatique pour adolescents, 1978)
* Alta-Sociedade (Comédia em dois atos, 1978)
* Hospí(cio)tal (Comédia em dois atos, 1978)
* O Ônibus (Comédia em dois atos, 1978)
* Discoteca (Musical em dois atos, 1978)
* O Minuto Mágico (Comédia em dois atos, 1981)
* As Comadres (Comédia em dois atos, 1981)
* Três (drama filosófico, 1981)
* A Escola (drama histórico, 1983)
* Bandidos Mareados (Teatro infantil y juvenil, 1983)
* O Rouxinol do Imperador (théâtre pour enfants, 1992)

### Novel·la

* O Bizantino (1984)
* A Pele do Ogro (1996)
* O Strip do Diabo (1996)
* A Escola (2007)

### Literatura infantil i juvenil

* As Aventuras de Nina, a Elefanta Esquisita (1971)
* As aventuras do Saci Pererê (1973)
* Biquinho (1973)
* Pimpa, a Tartaruga (1973)
* Confissões de um Dragão (1974)
* Lateco (1974)
* Arabela (1974)
* Junior, o Pato (1974)
* Bonnie e Clyde (1975)
* O Mistério da Cuca (1975)
* O Império dos Bichos (1979)
* O Caso da Pérola Negra (1983)

### Obres científiques

* Introdução aos Estudos Históricos (didáctico, 1985)
* História Antiga e Medieval (didáctico, 1992)
* História Antiga (didáctico 1992)
* História Medieval (didáctico, 1992)

## Referències

* ↑ «Biblioteca Digital de Literatura de Países Lusófonos».
* ↑ Revista de teatro, Edições 445-452 - Sociedade Brasileira de Autores Teatrais -1983
* ↑ «SBAT». Arxivat de l'original el 2010-05-28. [Consulta: 13 febrer 2022].
* ↑ Jornal da Unimep-edição de dezembro de 1979
* ↑ Error: hi ha títol o url, però calen tots dos paràmetres.«».

## Enllaços externs

* http://www.spescoladeteatro.org.br/enciclopedia/index.php/Miguel_M._Abrah%C3%A3o Arxivat 2010-11-23 a Wayback Machine. Enciclopédia do Teatro]
* http://www.literaturabrasileira.ufsc.br/